অবৈধ সম্পৰ্কক লৈ সন্দেহ, স্ত্ৰীৰ যৌনাংগ আঠাৰে বন্ধ কৰাৰ চেষ্টা সন্দেহপৰায়ণ স্বামীৰ!- News18 Assam\nঅবৈধ সম্পৰ্কক লৈ সন্দেহ, স্ত্ৰীৰ যৌনাংগ আঠাৰে বন্ধ কৰাৰ চেষ্টা সন্দেহপৰায়ণ স্বামীৰ!\nকেনিয়াৰ ব্যৱসায়ী ডেনিছ মুনোৱে সন্দেহ কৰিছিল যে তেওঁৰ পত্নীয়ে আনৰ সৈতে সম্পৰ্ক ৰক্ষা কৰিছিল।\nNews18 Assam । News18 Assam । February 18, 2020, 7:19 PM IST\nকেনিয়াৰ ব্যৱসায়ী ডেনিছ মুনোয়ে সন্দেহ কৰিছিল যে তেওঁৰ পত্নীৰ একাধিক লোকৰ সৈতে সম্পৰ্ক আছে। সেইকাৰণে তেওঁ মনে মনে পত্নীৰ ফোন চাই থাকিছিল। আৰক্ষীৰ আগত ডেনিছে কয়, পত্নীয়ে চাৰিজন ব্যক্তিক বেলেগে অশ্লীল মেচেজ, নগ্ন ছবি আদি পঠিয়াইছিল। ইয়াৰ পিছতে এক অদ্ভূত কাণ্ড কৰে ডেনিছে।\nনিজৰ অফিচৰ কামত বাহিৰলৈ যাবলগীয়া আছিল ডেনিছৰ। তাৰ আগে আগে 'ছুপাৰ গ্লু'ৰে স্ত্ৰীৰ যৌনাংগ বন্ধ কৰি দিব খুজিছিল তেওঁ, যাতে আন কোনো ব্যক্তিৰ সৈতে স্ত্ৰীয়ে যৌন সম্পৰ্ক স্থাপন কৰিব নোৱাৰে!\nএই কাণ্ডক লৈ আৰক্ষীৰ ওচৰত ডেনিছৰ স্বীকাৰোক্তি, 'মোৰ আৰু একো উপায় নাছিল, মই এতিয়াও পত্নীক ভালপাওঁ। মই নিবিচাৰো আমাৰ দাম্পত্য জীৱনত বিচ্ছেদ ঘটক। মই নিজে দেখিছিলো নিজৰ নগ্ন ছবি প্ৰেৰণ কৰি প্ৰেমিকলৈ মোৰ পত্নীয়ে লিখিছিল, অহা সপ্তাহত ফটকা ফুটাম।'\nএই ঘটনাৰ পিছতে ডেনিছৰ পত্নীৰ শাৰীৰিক অৱস্থা শোচনীয় হৈ পৰে। আনকি তেওঁ শৌচ পৰ্যন্ত কৰিব নোৱাৰা হৈ পৰে। আৰক্ষীয়ে ডেনিছক এই কাণ্ডৰ পিছতে গ্ৰেপ্তাৰ কৰি আদালতত হাজিৰ কৰিছে।\nগাৰ্হস্থ্য হিংসাৰ অধীনত ডেনিছৰ বিৰুদ্ধে গোচৰ ৰুজু কৰা হৈছে আনহাতে ডেনিছৰ পত্নীৰ বিৰুদ্ধেও গোচৰ ৰুজু কৰা হৈছে অবৈধ সম্পৰ্ক ৰক্ষা কৰাৰ কাৰণে।
